1 Enwi, Cychwyn a Dehongli
1 Enw'r Gorchymyn hwn yw Gorchymyn y Byrddau Iechyd Lleol (Trosglwyddo Staff, Eiddo, Hawliau a Rhwymedigaethau) (Cymru) 2009 a daw i rym ar 1 Hydref 2009.
2 Yn y Gorchymyn hwn;
“Byrddau newydd” (“new Boards”) yw'r Byrddau Iechyd Lleol hynny a restrir yng ngholofn 2 o'r Atodlen;
“hen Fyrddau” (“old Boards”) yw'r Byrddau Iechyd Lleol hynny a restrir yng ngholofn 1 o'r Atodlen;
ystyr “Bwrdd newydd perthnasol” (“relevant new Board”) mewn perthynas â hen Fwrdd a bennir yng ngholofn 1 o'r Atodlen, yw'r Bwrdd newydd a bennir yng ngholofn 2 o'r Atodlen honno mewn perthynas â'r hen Fwrdd hwnnw;
ystyr “y dyddiad trosglwyddo” (“transfer date”) yw 1 Hydref 2009;